stanford-oval/wikipedia huggingface dataset:
Joe Lovano
Lovano Suomessa

Joe Lovano on vieraillut Suomessa useasti 1970-luvulta lähtien ja opettanut Sibelius-Akatemian opiskelijoita.Hän on vieraillut ainakin kahdesti Pori Jazz -festivaaleilla: vuonna 1995 yhdessä Lee Konitzin, Bill Frisellin, Paul Motianin ja Marc Johnsonin kanssa sekä vuonna 1997 ison 12-jäsenisen yhtyeensä kanssa. UMOn vieraana häntä on kuultu 1994 ja 2005. Maaliskuussa 2012 Joe Lovano konsertoi Helsingin Savoy-teatterissa McCoy Tynerin kvartetin kanssa. Huhtikuussa 2015 Lovano vieraili jälleen Savoy-teatterissa yhtyeensä Joe Lovano’s Village Rhythm Band kanssa. Hän tulee Sibelius-Akatemian Sibafest-tapahtumaan tammikuun lopussa 2016.
Jan Erik Vold

| Jan Erik Vold |
| --- | --- |

Henkilötiedot
Syntynyt: 18. lokakuuta 1939 (ikä 84) Oslo, Norja
Kansalaisuus:  norjalainen
Ammatti:  kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Jan Erik Vold (s. 18. lokakuuta 1939 Oslo, Norja) on norjalainen kirjailija.
Voldin isä oli toimittaja Ragnar Vold, ja hänen sisarensa on kirjailija Karin Beate Vold.
Toimittajaperheessä kasvanut Vold suoritti examen artium -tutkinnon 1958. Hän oli töissä laivoilla kesällä 1956 ja syksyllä 1958 ja pääsi tuolloin käymään Chicagossa ja New Yorkissa. Hän kiinnostui jazzista ja runoudesta ja kirjoitti 1950-luvun lopulla niistä aiheista artikkeleita. Opiskellessaan Oslon yliopistossa hän oli 1962–1963 stipendiaattina Kalifornian yliopistossa Santa Barbarassa ja tutustui William Carlos Williamsin ja Samuel Beckettin runouteen. Uppsalan yliopistossa hän opiskeli tammi–elokuussa 1965.
Vold on keskeinen Profil-ryhmän runoilija ja sukupolvensa vaikutusvaltaisimpia lyyrikoita. Hän on saanut valtion stipendin 1991. Konkreettisella, todellisuutta lähenevällä runoudellaan hän otti jo heti 1965 etäisyyttä 1950-luvun lyyriseen symbolismiin. Hänen suosituimpia kokoelmiaan ovat Mor Godhjertas glade versjon. Ja (1968) ja Kykelipi (1969). Lisäksi hän on kirjoittanut kirjallisuutta käsitteleviä esseitä ja esittelyjä ulkomaisista runoilijoita ja toimittanut runoantologioita.
Palkinnot ja tunnustukset

Tarjei Vesaasin esikoisrunoilijapalkinto debutantpris 1966
Dagbladetin lyyrikkopalkinto 1970
Aschehoug-palkinto 1981
Norjan kulttuurineuvoston kääntäjäpalkinto 1981
Dobloug-palkinto 1988
valtionstipendiaatti 1991
Brage-palkinto 1993
Bragen kunniapalkinto 1997
Gyldendal-palkinto 2000
Norsk Forfattersntrums Wergelands Åre 2008
Oslon yliopiston kunniatohtori 2000
Suomennettu tuotanto

Teoksessa Mukkula 2003: Lahden kansainvälinen kirjailijakokous on seuraavat Voldin runot
Hirvi : 1
Hirvi : 2
Hirvi : 3
Hirvi : 4
"Hän paloi, sillä hän paloi"
Kun linnut eivät laula
Teoksessa 80–90: pohjoismainen antologia on seuraava Voldin runo
Kun linnut eivät laula
Aiheesta muualla

Jan Erik Vold, Gyldendal.no
Jorma Hyry

| Jorma Hyry> Henkilötiedot |
| --- | --- |
Syntynyt: 30. syyskuuta 1943 Kuivaniemi
Kuollut: 9. elokuuta 2006 (62 vuotta) Jyväskylä
Kansalaisuus:  suomalainen
Pesäpalloilija
Seura:   Oulun Lippo  Simon Kiri  Puna-Mustat 
Jorma Hyry (30. syyskuuta 1943 Kuivaniemi – 9. elokuuta 2006 Jyväskylä) oli suomalainen pesäpalloilija ja metsänhoitaja. Hyry pelasi mestaruussarjassa ja suomensarjassa vuosina 1960–1974 pääasiassa Oulun Lipon, Simon Kirin ja Puna-Mustien joukkueissa. Hyry valittiin kaudella 1971 pesäpallon vuoden lukkariksi.
Koulutukseltaan Hyry oli metsänhoitaja Helsingin yliopistosta valmistuen vuonna 1972. Hyry työskenteli muun muassa valvontatarkastajana ja metsäpäällikön tehtävissä.
Saavutukset

Vuoden lukkari: 1971
2 Itä-Länsi-ottelua: 1968, 1971
Josia Thugwane

| Mitalit> Maa:   Etelä-Afrikka.Miesten yleisurheilu. Olympialaiset  | Mitalit> Maa:   Etelä-Afrikka.Miesten yleisurheilu. Olympialaiset  | Mitalit> Maa:   Etelä-Afrikka.Miesten yleisurheilu. Olympialaiset  | Maa:   Etelä-Afrikka> Miesten yleisurheilu. |
| --- | --- | --- | --- |
|  Kultaa | Atlanta 1996 | maraton |  |
Josia Thugwane (s. 15. huhtikuuta 1971 Bethal, Etelä-Afrikka) on eteläafrikkalainen kestävyysjuoksija ja olympiavoittaja.
Thugwane juoksi ensimmäisen maratoninsa vuonna 1991. Vuonna 1993 hän voitti Etelä-Afrikan mestaruuden maratonilla ja 1995 Honolulun maratonin. Atlantan olympialaisissa 1996 hän juoksi kärkijoukossa koko juoksun ajan. 35 kilometrin kohdalla hän lähti irtiottoon, johon pystyivät vastaamaan vain Etelä-Korean Lee Bong-Ju ja Kenian Eric Wainaina. He juoksivat yhdessä siihen saakka, kunnes stadionille tultaessa Thugwane aloitti loppukirinsä. Hän voitti lopulta Leen kolmella sekunnilla. Thugwane oli ensimmäinen tummaihoinen eteläafrikkalainen olympiavoittaja.
Vuonna 1997 Thugwane voitti vielä Fukuokan maratonin, mutta sen jälkeen hänen uransa lähti laskusuuntaan. Hän sijoittui Sydneyn olympialaisissa 2000 kahdenneksikymmenenneksi. Hänen valmentajansa on Jacques Malan.
Jonathan Harris

| Jonathan Harris> Jonathan Daniel Charasuchin |
| --- | --- |

Henkilötiedot
Syntynyt: 6. marraskuuta 1914
Kuollut: 3. marraskuuta 2002 (87 vuotta)
Ammatti:  näyttelijä
Näyttelijä
Aktiivisena:  1938–2001
Aiheesta muualla
IMDb
Jonathan Harris (6. marraskuuta 1914 Bronx, New York – 3. marraskuuta 2002 Encino, Kalifornia) oli yhdysvaltalainen näyttelijä. Hänellä oli yli 500 televisio- ja elokuvaroolia, joiden lisäksi hän esiintyi kertojanäänenä ja ääninäyttelijänä. Hän näytteli myös puheteatterissa ja radiossa. Hän oli tyyppinäyttelijä perushahmonaan "pahikset", joissa on usein koominen ulottuvuus. Harris näytteli muun muassa 1960-luvun televisiosarjoissa The Third Man ja Lost in Space.
Ura

Harris valmistui vuonna 1936 Fordhamin yliopistosta, jossa hän opiskeli farmakologiaa. Ennen näyttelijän uraansa hän työskenteli apteekeissa. Teatteriura urkeni 1942, jolloin hän sai pääroolin Broadway-tuotannossa The Heart of a City. Vuonna 1946 Harris teki roolin näytelmässä A Flag is Born Quentin Reynoldsia ja Marlon Brandoa vastaan.
Harrisin pitkä televisioura alkoi 1949 vierailijana sarjassa The Chevrolet Tele-Theatre. 1950-luvulla hän näytteli sivurooleja useissa sarjoissa, kuten Westinghouse Studio One, The Adventures of Ozzie and Harriet ja Bonanza. Vuosina 1959–1965 Harris näytteli toisen päärooleista televisiosarjassa The Third Man, jota tehtiin kaikkiaan 77 jaksoa. Vuosina 1963–1965 hänellä oli yksi päärooleista komediasarjassa The Bill Dana Show.
Televisiosarjassa Lost in Space Harris teki juonittelevan Zachary Smithin roolin. Sarjan edetessä Harris alkoi työstää roolinsa vuorosanoja oman näyttelijälaatunsa mukaisiksi, eli koomiseen suuntaan. Lopulta tohtori Smithin hahmo varasti koko shown.
1970-luvulla Harrisilla oli päärooli lapsille suunnatussa tieteissarjassa Space Academy. Lisäksi hän vieraili useissa televisiosarjoissa ja antoi äänensä Luciferin hahmolle sarjassa Taisteluplaneetta Galactica.
Uransa myöhäisvaiheessa Harris teki useita äänirooleja, kuten lelutohtori Geri animaatioelokuvassa Toy Story 2 (1999).
Jonathan Harris oli aviossa nuoruudenihastuksensa Gertrude Bregmanin kanssa vuodesta 1938 kuolemaansa saakka.
Aiheesta muualla

Battlestarwiki: Jonathan Harris (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jonathan Harris
Käännös suomeksi
Jorma Ikävalko

| Jorma Ikävalko |
| --- | --- |

Henkilötiedot
Syntynyt: 7. marraskuuta 1918 Viipuri
Kuollut: 19. joulukuuta 1987 (69 vuotta) Vantaa
Kansalaisuus:   Suomi
Muusikko
Laulukielet:  suomi
Tyylilajit:  tanssimusiikki
  [ Muokkaa Wikidatassa ] [ ohje ]  
Jorma Ikävalko (7. marraskuuta 1918 Viipuri – 19. joulukuuta 1987 Vantaa) oli suomalainen laulaja, kitaristi, lauluntekijä ja näyttelijä.
Viipurin Kolikkoinmäessä syntynyt Ikävalko oli 1950-luvun alussa osa suomalaista rillumarei-buumia laulaen levylle Säkkijärven polkan (1953) sekä useita Toivo Kärjen sävellyksiä kuten  Siirtolaisen muistoja (1950, san. Eino Kettunen), Hevosmiesten polkka (1950, san. Eino Kettunen) ja  Rumarellumarillumarei  (1953, san. Reino Helismaa) .   Kolmikko Ikävalko, Reino Helismaa ja Esa Pakarinen olivat mukana elokuvissa Rovaniemen markkinoilla (1951) ja Hei, rillumarei! (1954). Ikävalkon osalta rillumareikausi niin levytysten kuin filmiroolienkin suhteen kuitenkin varsin lyhytaikaiseksi ja musiikkikiertueetkin loppuivat, kun sekä Helismaa että Pakarinen keskittyivät entistä enemmän elokuvantekoon. 1960-luvulla Ikävalko siirtyi töihin Fazerin makeistehtaalle Vantaalla, jossa hän olikin eläkeikään asti.
Lauluntekijänä Ikävalkon tunnetuin kappale on Erkki Junkkarisen esittämä "Hopeahääpäivänä" (ensilevytys vuonna 1952).
Timo Koivusalon elokuvassa  Kulkuri ja joutsen (1999) Ikävalkoa esittää Ilkka Koivula.
Timo Kokon kirjoittama Jorma Ikävalkon elämäkerta Viipurin Sorvalista Rovaniemen markkinoille - Viihdetaiteilija Jorma Ikävalkon ura ja elämä ilmestyi vuonna 2011 Moreenin kustantamana. Ikävalko on haudattu Helsingin pitäjän kirkon hautausmaalle.
Aiheesta muualla

Wikimedia Commonsissa on kuvia tai muita tiedostoja aiheesta .
Ikävalko Populaarimusiikin museon tietokannassa
Jorma Ikävalko Elonetissä.
Jussi Makkonen (täsmennyssivu)

Jussi Makkonen voi tarkoittaa seuraavia henkilöitä:
Jussi Makkonen, vuonna 1985 syntynyt suomalainen jääkiekkoilija, pelipaikaltaan hyökkääjä
Jussi Makkonen, vuonna 1989 syntynyt suomalainen jääkiekkoilija, pelipaikaltaan puolustaja
Jussi Makkonen, suomalainen sellisti
Jussi-Mikko Makkonen, suomalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jussi Makkonen”, voi hakea sivunnimihaulla, laajalla sivunnimihaulla tai tekstihaulla.
Jakub Kos

| Jakub Kos> Henkilötiedot |
| --- | --- |
Syntynyt: 30. toukokuuta 2003 (ikä 21) Kuřim, Tšekki
Kansalaisuus:   Tšekki
Jääkiekkoilija
Pelipaikka:  vasen laitahyökkääjä
Maila:  vasen
Pituus:  190 cm
Paino:  85 kg
Seura
Seura:  HC Kometa Brno
Sarja:  Tipsport extraliga
Pelinumero:  15
Pelaajaura
Pääsarjaura:  2021–
Aik. seurat:  KOOVEE (Mestis) Ilves (SML)
NHL-varaus:  184. varaus, 2021 Florida Panthers
Jakub Kos (s. 30. toukokuuta 2003 Kuřim, Tšekki) on tšekkiläinen jääkiekkoilija, joka pelaa kotimaassaan Extraliga-joukkue HC Kometa Brnossa. Hän on pelipaikaltaan vasen laitahyökkääjä, mutta Kos osaa pelata myös keskellä.
Ura > Seuraura

Kos on HCM Warrior Brnon kasvatti. Hän siirtyi juniorina sittemmin HC Kometa Brnoon. Kaudella 2018–2019 Kos voitti koko Tšekin C-nuorten sarjan piste- ja maalipörssin tehoilla 47+35=82. Hän jakoi myös koko sarjan tehotilaston kolmannen sijan HC Vítkovicen Alex Kotásekin kanssa. Kaudeksi 2019–2020 Kos muutti vain 16-vuotiaana Suomeen ja siirtyi Tampereen Ilveksen organisaatioon.
Florida Panthers varasi Kosin kuudennella kierroksella 184. pelaajana NHL:n varaustilaisuudessa 2021.
Toukokuussa 2021 Kos teki Ilveksen kanssa 2+1-vuotisen SM-liigasopimuksen. Hän aloitti kauden 2021–2022 seuran U20-joukkueessa. Kos teki liigadebyyttinsä 20. lokakuuta 2021 Helsingin IFK:ta vastaan. Hänelle avautui paikka Ilveksen kokoonpanosta useiden loukkaantumisten myötä. Kos merkittiin joukkueen nelosketjun vasempaan laitaan Joni Ikosen ja Joonas Odenin viereen. Hän sai ottelussa jääaikaa 8.04 minuuttia ja Kosille merkittiin teholukema –1. Ensimmäisen SM-liigamaalinsa Kos teki kymmenennessä ottelussaan 26. tammikuuta 2022 vieraissa Vaasan Sportia vastaan. Hän pelasi kauden aikana SM-liigassa kaikkiaan 17 runkosarjaottelua tehopistein 1+2=3. Suurimman osan kaudestaan Kos pelasi kuitenkin lainalla Mestis-joukkue Kooveessa, jossa hän pelasi 20 runkosarjaottelua tehopistein 3+13=16 ja yhdeksän karsintasarjan ottelua tehopistein 3+7=10. Kos oli Mestiskarsinnoissa joukkueen paras syöttäjä.
Kaudella 2022–2023 Kos pelasi SM-liigassa kolme runkosarjaottelua ilman tehopisteitä. Hän pelasi suurimman osan kaudestaan lainalla Kooveen Mestis-joukkueessa, jossa Kos sai tililleen 24 runkosarjaottelua tehopistein 4+15=19, kunnes 3. maaliskuuta 2023 vierasottelussa Kokkolan Hermestä vastaan hän loukkaantui vakavasti. Eemeli Ylitalo taklasi Kosia selästä laitaan sillä seurauksella, että Kos mursi niskansa. Yliniemi sai tilanteesta 5+20-minuutin ottelurangaistuksen ja hänet asetettiin neljän ottelun mittaiseen pelikieltoon. 9. maaliskuuta 2023 Ilves tiedotti Kosin kauden päättyneen, mutta uutisoi samalla käyttäneen hänen sopimuksessa olleen option ja tehneen vuoden mittaisen jatkosopimuksen Kosin kanssa. Seuran urheilutoimenjohtaja Timo Koskelan mukaan Ilves pyrkii antamaan hänelle kaiken mahdollisen tuen ja avun kuntoutumisessa.
Kos pelasi alkukaudella 2023–2024 yhden SM-liiga- ja kaksi Mestarien liigan ottelua sekä kuusi ottelua lainalla Kooveen Mestis-joukkueessa, kunnes lokakuussa 2023 Ilves vuokrasi Kosin loppukaudeksi kotimaahansa hänen entisen junioriseuransa HC Kometa Brnon Extraliga-joukkueeseen. Kos pelasi siellä ensimmäisellä täysimittaisella pääsarjakaudellaan 34 runkosarjaottelua tehopistein 2+9=11 ja kuusi playoff-ottelua ilman tehopisteitä. Hän pelasi myös yhden ottelun lainalla sarjatasoa alempana 1. česká hokejová ligan Orli Znojmossa.
Ura > Maajoukkueura

| Mitalit> Maa:   Tšekki.Miesten jääkiekko.Alle 20-v. MM-kilpailut  | Mitalit> Maa:   Tšekki.Miesten jääkiekko.Alle 20-v. MM-kilpailut  | Mitalit> Maa:   Tšekki.Miesten jääkiekko.Alle 20-v. MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Hopeaa | Kanada 2023 | jääkiekko |  |
Kos pelasi alle 20-vuotiaiden MM-kilpailuissa vuosina 2022 ja 2023, joista jälkimmäinen turnaus päättyi hopeaan. Hän pelasi myös alle 18-vuotiaiden MM-kilpailuissa vuonna 2021. Kos valittiin Venäjää vastaan pelatun alkulohkon ottelun päätteeksi Tšekin ottelun parhaaksi pelaajaksi. Yhteensä hän on pelannut 34 nuorten ja 31 poikien maaottelua.
Muuta

Kosin hyökkääjänä pelaava pikkuveli Ondřej kuuluu Ilveksen SM-liigajoukkueen sopimuspelaajiin. Hänellä on myös St. Louis Bluesin NHL-varaus vuodelta 2024.
Johannes Theodor Suhr

Johannes Theodor Suhr (24. tammikuuta 1896 Nyborg – 10. maaliskuuta 1997) oli tanskalainen roomalaiskatolinen piispa. Hänet vihittiin benediktiinien papiksi 1. huhtikuuta 1933 ja nimitettiin Tanskan apostolisen vikariaatin (tuleva Kööpenhaminan hiippakunta) johtoon sekä Baleciumin titulaaripiispaksi 13. joulukuuta 1938. Piispaksi vihkiminen seurasi 15. tammikuuta 1939. Pääkonsekraattorina toimi Pietro Fumasoni Biondi, jota avustivat Celso Benigno Luigi Costantini ja Gregorio Diamare.
29. huhtikuuta 1953 Suhr sai nimityksen Kööpenhaminan piispaksi, jona hän toimi, kunnes erosi tehtävistään 6. lokakuuta 1964. Eroamispäivänään hän sai nimityksen Apisa Maiuksen titulaaripiispaksi. Hän erosi myös titulaarihiippakunnan johdosta 16. kesäkuuta 1976. Hän osallistui Vatikaanin toiseen kirkolliskokoukseen.
Johannes Terwogt

| Mitalit> Maa:   Alankomaat.Miesten soutu. Olympialaiset  | Mitalit> Maa:   Alankomaat.Miesten soutu. Olympialaiset  | Mitalit> Maa:   Alankomaat.Miesten soutu. Olympialaiset  | Maa:   Alankomaat> Miesten soutu. |
| --- | --- | --- | --- |
|  Hopeaa | Pariisi 1900 | perämiehellinen nelikko-B |  |
Johannes Hester Lambertus Terwogt (18. toukokuuta 1878 Oude Wetering – 22. tammikuuta 1977 Amsterdam) oli alankomaalainen soutaja. Hän kilpaili vuoden 1900 kesäolympialaisissa ja kuului perämiehellisessä nelikossa hopeaa saaneeseen Minerva-joukkueeseen.
Terwogtista tuli pediatriaan erikoistunut lääkäri.
Johan Fredrik Höckert

| Johan Fredrik Höckert |
| --- | --- |

Henkilötiedot
Syntynyt: 26. elokuuta 1826 Jönköping, Ruotsi
Kuollut: 16. syyskuuta 1866 (40 vuotta) Göteborg, Ruotsi
Ammatti:  taidemaalari
Taiteilija
 Nimikirjoitus
Johan Fredrik Höckert (26. elokuuta 1826 Jönköping – 16. syyskuuta 1866 Göteborg) oli ruotsalainen taidemaalari. Hän erikoistui historiallisiin aiheisiin ja sai oppia muun muassa Paul Delarochelta.
Teoksia

Brudfärd på Hornavan (1858)
Gustav Vasa och Tomt-Margit (1860)
Slottsbranden i Stockholm den 7 maj 1697 (1866)
Aiheesta muualla

Kuvia tai muita tiedostoja aiheesta Johan Fredrik Höckert Wikimedia Commonsissa
Jefferson Pérez

| Mitalit | Mitalit | Mitalit |  |
| --- | --- | --- | --- |
|  Jefferson Pérez 2007 Osakan MM-kilpailujen kultamitalisti. |  Jefferson Pérez 2007 Osakan MM-kilpailujen kultamitalisti. |  Jefferson Pérez 2007 Osakan MM-kilpailujen kultamitalisti. |  |
Maa:   Ecuador
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | 20 km kävely |  |
|  Hopeaa | Peking 2008 | 20 km kävely |  |
| MM-kilpailut  | MM-kilpailut  | MM-kilpailut  |  |
|  Kultaa | Pariisi 2003 | 20 km kävely |  |
|  Kultaa | Helsinki 2005 | 20 km kävely |  |
|  Kultaa | Osaka 2007 | 20 km kävely |  |
|  Hopeaa | Sevilla 1999 | 20 km kävely |  |
Jefferson Leonardo Pérez Quezada (s. 1. heinäkuuta 1974 Cuenca, Ecuador) on entinen ecuadorilainen kävelijä. Hän erikoistui 20 kilometrin matkalle ja oli matkan menestyneimpiä kävelijöitä uransa aikana. Pérez on olympiavoittaja ja kolminkertainen maailmanmestari.
Jefferson Pérez.
Pérez voitti maansa kautta aikain ensimmäisen olympiamitalin voitettuaan 20 kilometrin kilpailun vuoden 1996 kesäolympialaisissa Atlantassa. Vuonna 1997 hän voitti 20 kilometrin kilpailun maailmancupissa ja oli Ateenan MM-kisoissa 14:s. 1999 Sevillan MM-kisoissa hän käveli hopealle ja oli 2000 Sydneyn olympialaisissa neljäs. 2001 Edmontonin MM-kisoissa hän sijoittui kahdeksanneksi. Vuonna 2002 hän voitti toistamiseen 20 kilometrin maailmancup-kilpailun. 2003 Pariisin MM-kisoissa hän voitti kultamitalin uudella maailmanennätysajalla 1.17.21. Vuonna 2004 hän voitti urallaan kolmannen kerran 20 kilometrillä maailmancupin kilpailun. Ateenan olympialaisissa hän osallistui sekä 20 että 50 kilometrin kilpailuihin ja sijoittui neljänneksi ja 12:ksi. 2005 Helsingin MM-kisoissa hän voitti toisen maailmanmestaruutensa ja kaksi vuotta myöhemmin Osakassa kolmannen maailmanmestaruutensa. 2008 Pekingin olympialaisissa hän voitti hopeaa 20 kilometrin matkalla.
Pérez lopetti uransa syksyllä 2008.
Aiheesta muualla

Juttu IAAF:n sivuilla
Jefferson Pérez Kansainvälinen yleisurheiluliitto. (englanniksi)
Miesten 20 kilometrin kävelyn maailmanmestarit
Jekaterina Karsten

| Mitalit> Naisten soutu. Olympialaiset .Maa:   Yhdistynyt joukkue | Mitalit> Naisten soutu. Olympialaiset .Maa:   Yhdistynyt joukkue | Mitalit> Naisten soutu. Olympialaiset .Maa:   Yhdistynyt joukkue | Naisten soutu> .Maa:   Yhdistynyt joukkue |
| --- | --- | --- | --- |
|  Pronssia | 1992 | pariaironelonen |  |
Maa:   Valko-Venäjä
|  Kultaa | 1996 | yksikkö |  |
|  Kultaa | 2000 | yksikkö |  |
|  Hopeaa | 2004 | yksikkö |  |
|  Pronssia | 2008 | yksikkö |  |
Jekaterina Anatoljevna Karsten (omaa sukua Hodotovitš; ven. Екатерина Анатольевна Карстен (Ходотович); valkoven. Кацярына Анатолеўна Карстэн (Хадатовіч), Katsjaryna Anatoljeuna Karsten (Hadatovitš),  s. 2. kesäkuuta 1972) on valkovenäläinen kilpasoutaja ja olympiavoittaja.
Karsten on kaikkien aikojen menestyksekkäin naispuolinen yksikkösoutaja. Hän on voittanut kaksi olympiakultaa ja kuusi maailmanmestaruutta.
Saavutukset

Olympiakultaa yksiköissä 1996 ja 2000
Olympiahopeaa yksiköissä 2004
Olympiapronssia yksiköissä 2008
Olympiapronssia pariaironelosissa 1992
MM-kultaa yksiköissä 1997, 1999, 2005, 2006, 2007 ja 2009
MM-hopeaa yksiköissä 2002, 2010 ja 2011 sekä pariaironelosissa 2003
MM-pronssia yksiköissä 2001 ja 2003, pariairokaksikoissa 1991, 2001 ja 2013 sekä pariaironelosissa 2002
EM-kultaa yksiköissä 2009 ja 2010 sekä pariaironelosissa 2014
EM-hopeaa yksiköissä 2017
EM-pronssia pariairokaksikoissa 2013
Nuorten MM-kulta yksiköissä 1990
Jugo-Zapadnajan metroasema

| Jugo-Zapadnaja (Юго-Западная) |
| --- | --- |

 Moskovan metro 
Perustiedot
Metrolinjat:  Sokolnitšeskaja
Sijainti:  55.6637°N, 37.4833°E
Paikkakunta:  Moskova, Venäjä
Avattu:  30. joulukuuta 1963
Rakenne
Tyyppi:  tunneliasema
Jugo-Zapadnaja (ven. Юго-Западная) on yksi Moskovan metron asemista. Se avattiin 30. joulukuuta 1963.
Jonathan Biabiany

| 0 | 1 | 2 |
| --- | --- | --- |
 Jonathan Biabiany vuonna 2018.
Henkilötiedot
Koko nimi: Jonathan Ludovic Biabiany
Syntymäaika: 22. huhtikuuta 1988 (ikä 36)
Syntymäpaikka: Pariisi, Ranska
Pelipaikka: laitahyökkääjä
Pituus: 175
Seura
Seura: Internazionale
Pelinumero: 88
Junioriseurat
2000–2004 2004–2006: Blanc Mesnil Internazionale
Seurat
| Vuodet | Seura | O (M) |
| 2006–2011 2007–2008 2008–2009 2009–2010 2011– 2011– | Internazionale → AC Chievo Verona (laina) → Modena (laina) → Parma (laina) Sampdoria → Parma (laina) | 22 (1) 0 (0) 55 (9) 29 (6) 16 (1) 0 (0) |
Maajoukkue
| 2009–2010 | Ranska U-21 | 6 (2) |
 Seurajoukkueuran tilastot kattavat vain kansalliset sarjat, päivitetty 6. heinäkuuta 2011.  Maajoukkueuran tilastot päivitetty 6. heinäkuuta 2011.
Jonathan Ludovic Biabiany (s. 22. huhtikuuta 1988 Pariisi, Ranska) on ranskalainen jalkapalloilija, pelipaikaltaan laitahyökkääjä. Hän edustaa Sampdoriaa Italian miesten jalkapallon korkeimmalla sarjatasolla Serie A:ssa, mutta on tällä hetkellä lainassa samalla sarjatasolla pelaavassa Parmassa.
Saavutukset

Italian supercupin voitto 2010
Aiheesta muualla

Profiili Interin virallisella sivulla inter.it. Arkistoitu 30.8.2010. Viitattu 21.9.2010. (englanniksi)
Johannes Tinctoris

Johannes Tinctoris (n. 1435–1511) oli renessanssinajan ranskalais-flaamilainen säveltäjä ja musiikkiteoreetikko.
Tinctoris opiskeli Orléansissa ja toimi siellä kuoromestarina. Hän saattoi johtaa myös kuoropoikia Chartresissa. Hän työskenteli Cambrain katedraalissa ja tunsi henkilökohtaisesti Guillaume Dufayn, mahdollisesti opiskelikin tämän johdolla. Tinctoris lähti vuonna 1472 Napoliin ja vietti suurimman osan loppuelämästään Italiassa.
Tinctoris kirjoitti runsaasti musiikkiaiheisia tekstejä. Musiikkiteoreettisten tutkielmiensa ohella hän julkaisi myös musiikkitermien sanakirjan.
Tinctoriksen säilyneeseen sävellystuotantoon kuuluu messuja, motetteja ja chansoneita. Hänen tiedetään toimineen elämänsä aikana lisäksi kirkonmiehenä, runoilijana, matemaatikkona, lakimiehenä sekä taidemaalarina.
Intian Grand Prix 2012

|  Intian Grand Prix 2012  |
| --- | --- |
 17. osakilpailu 20 osakilpailusta kaudella 2012. 

Päivämäärä:  28. lokakuuta 2012
Sijainti:  Uttar Pradesh, Intia
Ratatyyppi:  Moottorirata
Radan pituus:  5,141 km
Kilpailun pituus:  60 kierrosta, 307,249 km
Sää:   Aurinkoinen, sumua
Paalupaikka
Kuljettaja:   Sebastian Vettel   (Red Bull)
Paaluaika:  1.25,283
Palkintokoroke
Voittaja:   Sebastian Vettel   (Red Bull)
Toinen:   Fernando Alonso   (Ferrari)
Kolmas:   Mark Webber   (Red Bull)
Nopein kierros
Kuljettaja:   Jenson Button   (McLaren)
Kierrosaika:  1.28,203 (kierroksella 60)
Intian Grand Prix 2012 (virallisesti 2012 Formula 1 Airtel Indian Grand Prix) oli Formula 1 -kauden 2012 17. osakilpailu, joka ajettiin 28. lokakuuta Buddh International Circuitin moottoriradalla Intiassa. Kilpailu oli kaikkien aikojen toinen järjestetty Intian Grand Prix. Kilpailun voitti Red Bullin Sebastian Vettel.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 26. lokakuuta | 10:00–11:30 | 07:30–09:00 | 1. vapaat harjoitukset |  Aurinkoinen | 25–28 °C | 29–36 °C | 32–36 % |
| 26. lokakuuta | 14:00–15:30 | 11:30–13:00 | 2. vapaat harjoitukset |  Aurinkoinen | 29 °C | 35–37 °C | 22–24 % |
| 27. lokakuuta | 11:00–12:00 | 08:30–09:30 | 3. vapaat harjoitukset |  Aurinkoinen | 28–29 °C | 34–36 °C | 27 % |
| 27. lokakuuta | 14:00–15:00 | 11:30–12:30 | Aika-ajot |  Aurinkoinen | 30 °C | 35–36 °C | 21–22 % |
| 28. lokakuuta | 15:00–17:00 | 11:30–13:30 | Kilpailu |  Aurinkoinen | 28–29 °C | 32–36 °C | 22–28 % |
Lähde:
Vapaat harjoitukset

Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. Sauberin Esteban Gutiérrez ajoi Sergio Pérezin tilalla ja Caterhamin Giedo van der Garde ajoi Heikki Kovalaisen tilalla.